# Λέσχη ανάγνωσης

Από τα κείμενα της συστάδας αναδεικνύεται, μεταξύ άλλων, ο ρόλος του αναγνώστη στη σύνθεση, τη σηματοδότηση και την πρόσληψη της λογοτεχνίας. Ας μετατρέψουμε, λοιπόν, τη σχολική τάξη σε «λέσχη ανάγνωσης» δουλεύοντας ομαδοσυνεργατικά:
Α) Αναζητήστε τι σημαίνει «Λέσχη ανάγνωσης» στο διαδίκτυο.
Β) Περιηγηθείτε στην ιστοσελίδα «Λέσχη Ανάγνωσης Βιβλιοθήκης Αετοπουλείου Δήμου Χαλανδρίου».
https://www.chalandri.gr/category/politismos/aetopouleio/category26/
Γ) Επιλέξτε ένα από τα βιβλία που αναγνώστηκαν στη συγκεκριμένη Λέσχη Ανάγνωσης (ή κάποιο άλλο, δική σας επιλογής) και α) διαβάστε τις πληροφορίες που παρατίθενται ή ψάξτε στο διαδίκτυο για πρόσθετη πληροφόρηση, β) διαβάστε το βιβλίο.
Δ) Παρουσιάστε το βιβλίο στην ολομέλεια-«λέσχη» και συζητήστε γι’ αυτό.
Ε) Παρατηρήστε την οργάνωση και τον διάκοσμο της ιστοσελίδας της «Λέσχης Ανάγνωσης Αετοπουλείου». Με ποιες λέξεις ή εικόνες πιστεύετε ότι ενθαρρύνεται η συμμετοχή του δέκτη στη λέσχη ανάγνωσης;